Erba’ titjiriet li kellhom jaslu Malta mal-lejl kellhom jagħmlu l-inżul tagħhom fl-ajruport ta’ Catania wara l-qtugħ fis-sistema tal-elettriku. Fi stqarrija l-Ajruport Internazzjonali ta’ Malta qal li kellu jwaqqaf temporanjament is-servizz minħabba l-qtugħ fid-dawl u diffikultajiet tekniċi. L-MIA li qal li l-operazzjoni reġgħet bdiet u l-miżura tal-bieraħ ittieħdet bħala prekawzjoni hekk kif ir-runway ingħalqet tkun tkun imħarsa s-sigurtà tal-passiġġieri. It-titjiriet li niżlu f’Catania kienu dak tal-linja tal-ajru Vueling VY 8744 minn Barcelona, dak Norveġiż DY 6530 minn Copenhagen, KM 4293 minn Glasgow tal-Air Malta u tar-Ryanair FR 9874 minn Bari. L-MIA qal li l-operazzjonijiet reġgħu bdew fl-ajruport b’mod normali u l-passiġġieri qed ikun mħeġġa jidħlu fis-sit elettroniku maltairport .com biex jingħataw l-aħħar informazzjoni dwar it-titjiriet tagħhom.